Yleensä rahasto- ja osakesäästäjälle suositellaan ainakin yli viiden vuoden aikahorisonttia, mutta nuoren ihmisen kannattaa ajatella kymmeniä vuosia eteenpäin ja tehdä säästämisestä jatkuvaa. Kuukausisäästämistä aloittaessa ei tarvitse tietää, mihin varat lopulta käyttää. Säästöjä voi myös tarpeen mukaan nostaa vuosien varrella, ja esimerkiksi rahastosta ja osakkeista ne saa käyttöönsä muutaman päivän kuluessa. Pitempään kerrytetyillä säästöillä voi sitten toteuttaa jo isommankin unelman.